Koordinate: 41° 10′ 48" SGŠ, 22° 20′ 24" IGD

**Bogdanci** (makedonski: *Богданци*) je gradić od 6.011 stanovnika na jugu Republike Makedonije, na putu između Gevgelije i Dojrana. 
Sjedište je istoimene Opštine Bogdanci, koja ima oko 8.707 (popis iz 2002.) stanovnika.

Geografske karakteristike
-------------------------

Gradić Bogdanci leži u istočnom dijelu *Gevgelijsko - valandovske kotline*, na putu od Gevgelije prema Dojranu, u prostranoj dolini koja se zove *Bojmija* i koja se proteže i preko granice u Grčku. Bojmija zbog blizine Egejskog mora ima sredozemnu klimu, te se u njoj uzgajaju tipično mediteranske kulture; maslina, smokve i šipak. 

Bogdanci su udaljeni od Gevgelije oko 10 km, od Dojrana 20 km i od makedonsko - grčke granice oko 7 km.

Historija
---------

Bogdanci su novi grad nastao tek 1955 godine, kada je tadašnje selo proglašeno općinskim središtem. Od tada počinje preobrazba tog sela u današnji gradić. 

Bogdanci i okolica imali su značajnu ulogu za *Makedonskog nacionalnog preporoda* pri kraju 19. vijeka, jer je tu bio jak VMRO. Tako je 31. augusta 1905 kod sela Đavato, patrola turskih askera, - opkolila, na dojavu izdajica, legendarnog gevgelijskog komitu Leonidu Jankova sa dva suborca. Uvidjevši da mu nema izlaza Leonid Jankov se ubio.

Stanovništvo
------------

U Bogdancima je 2002 živjelo 6.011 stanovnika .

|  |  |  |
| --- | --- | --- |
|  | Broj stanovnika | Postotak % |
| **UKUPNO** | **6.011** | 100 |
| Makedonci | 5.761 | 95,84 |
| Srbi | 176 | 2,92 |
| ostali | 74 | 1,23 |

Sport
-----

Najpoznatiji klub iz gradića je rukometni klub *Mladost Bogdanci*, koji igra i u evropskim natjecanjima.

Privreda
--------

Bogdanci i njegova okolica *Bojmija*, poznati su po proizvodnji ranog povrća, oko 17.000 tona, koje se većinom izveze.

U posljednjim desetljećima prošlog stoljeća razvila se i industrija.

Najpoznatije bogdanovačko poduzeće je autoprijevoznička firma AD *Mlaz* Bogdanci, koja danas i proizvodi prikolice za poljoprivredne strojeve.

U gradu i okolici djeluju slijedeća poduzeća: *Bioment* (papirna konfekcija), *Inter Agro* i Stočarstvo (poljoprivreda) te *Noel plus* (tekstil) u obližnjem selu Stojakovo.

Ličnosti
--------

* Atanas Vangelov (r. 1946) - makedonski pisac
* Gjorgji Kolozov (1948 - 2003) - makedonski glumac
* Deljo Kalčev (1877 - 1917) - makedonski revolucionar
* Kiril Petrušev (1885 - 1980) - makedonski i jugoslovenski političar
* Kosta Bojadžievski (1930 - 2006) - jedan od osnivača izdavačke delatnosti u Makedoniji.
* Mihail Sionidis (1870 - 1935) - andartski kapetan u Grčkoj
* Petar Karkalašev (1874 - 1905) - makedonski revolucionar
* Stojan Bogdancalijata - makedonski revolucionar
* Petar Musev – Fidin (15 mart 1910 - 28 avgust 1944) - borac u NOB-u
* Ratko Janev - naučnik svetskog ugleda u atomskoj fizici, član MANU i profesor na više univerziteta u svetu
* Mitko Karadelev - makedonski univerzitetski profesor, publicist i predsednik Makedonskog mikološkog društvo
* Vlado Paunkov (r. 1953) - makedonski političar
* Sofija Semenpeeva (r. 1982) - makedonska slikarka
* Jova Radevska - makedonska i britanska pevačica

Izvori
------

1. 1 2 3  Makedonski popis stanovništva iz 2002. (PDF)

Vanjske veze
------------

***Bogdanci*** na Wikimedijinoj ostavi

* Službene stranice općine Bogdanci[*mrtav link*]

| Gradovi Republike Makedonije |  |
| --- | --- |
| Berovo | Bitola | Bogdanci | Debar | Delčevo | Demir Kapija | Demir Hisar | Gevgelija | Gostivar | Kavadarci | Kičevo | Kočani | Kratovo | Kriva Palanka | Kruševo | Kumanovo | Makedonski Brod | Makedonska Kamenica | Negotino | Ohrid | Pehčevo | Prilep | Probištip | Radoviš | Resen | Štip | Skopje | Struga | Strumica | Sveti Nikole | Tetovo | Valandovo | Veles | Vinica |